PATVIRTINTA

VšĮ Lekėčių ambulatorijos

Vyriausiojo gydytojo 2019-12-02 įsakymu Nr. V-13

1 priedas

**VŠĮ LEKĖČIŲ AMBULATORIJOS**

**KORUPCIJOS PREVENCIJOS PROGRAMA 2020-2023 METAMS**

 **I. BENDROSIOS NUOSTATOS**

1. **Programos misija** – šalinti prielaidas korupcijai VšĮ Lekėčių ambulatorijos (toliau - Ambulatorijos) atsirasti ir plisti, kontroliuoti, kad visos lėšos, skirtos sveikatos apsaugai, būtų panaudotos kokybiškoms sveikatos priežiūros paslaugoms, pacientų teisėms ir laisvėms užtikrinti. Programa grindžiama pasaulyje pripažintais principais: ilgalaikiškumu, nuoseklumu, prevencija, korupcijos atvejų išaiškinimu, visuomenės švietimu ir jos parama.

 2.**Programa parengta** vadovaujantis Lietuvos Respublikos Seimo 2015 m. kovo 10 d. nutarimu Nr. XII-1537 patvirtinta Lietuvos Respublikos nacionalinės kovos su korupcija 2015–2025 metų programa, Lietuvos Respublikos korupcijos prevencijos įstatymu, Lietuvos Respublikos viešojo administravimo įstatymu, Lietuvos Respublikos viešųjų, ir privačių interesų derinimo valstybinėje tarnyboje įstatymu, Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl korupcijos rizikos analizės atlikimo tvarkos patvirtinimo“, Lietuvos Respublikos Vyriausybės 2004 m. gegužės 19 d. nutarimu Nr. 607 „Dėl Padalinių ir asmenų, valstybės ir savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklių patvirtinimo", Specialiųjų tyrimų tarnybos direktoriaus 2003 m. spalio 24 d. įsakymu Nr. 164 „Dėl korupcijos pasireiškimo tikimybės nustatymo metodikos patvirtinimo", Lietuvos Respublikos Sveikatos apsaugos ministro 2015 m. gruodžio 10 d. įsakymu Nr. V-1433 „Dėl šakinės korupcijos prevencijos sveikatos sistemoje 2015-2019 m. programos patvirtinimo“.

3. **Korupcija** – Ambulatorijos darbuotojo tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą ar neatlikimą veiksmų pagal einamas pareigas, taip pat Ambulatorijos darbuotojo veiksmai arba neveikimas siekiant, reikalaujant turtinės ar kitokios asmeninės naudos sau ar kitam asmeniui ar šią naudą priimant, taip pat tiesioginis ar netiesioginis siūlymas ar suteikimas Ambulatorijos darbuotojui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal valstybės tarnautojo ar jam prilyginto asmens einamas pareigas, taip pat tarpininkavimas, darant šioje dalyje nurodytas veikas.

4. **Korupcinio pobūdžio nusikalstamos veikos** yra šios: kyšininkavimas, tarpininko kyšininkavimas, papirkimas, kitos nusikalstamos veikos, jei jos padarytos teikiant viešąsias paslaugas siekiant sau ar kitiems asmenims naudos – piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

Korupcijos prevencijos programos įgyvendinimą koordinuoja ir kontroliuoja Ambulatorijos vyr. gydytojos įsakymu paskirtas darbuotojas.

**II. KORUPCIJOS PRIELAIDŲ ANALIZĖ**

5. Bendrosios korupcijos prielaidos Ambulatorijoje:

5.1. socialinės (santykinai maži medicinos personalo atlyginimai);

5.2. teisinės (teisės aktų, metodikų netobulumas ar jų nebuvimas);

5.3. institucinės (darbuotojų, žinančių apie korupcijos atvejus, nenoras ar baimė dalyvauti antikorupcinėje veikloje);

5.4. specifinės prielaidos Ambulatorijos veikloje (vienpusė ar nepakankama informacija apie teikiamas nemokamas ir mokamas sveikatos priežiūros paslaugas, apie pacientų teises ir galimybes, apie medicininės paskirties aparatūros, vaistų, slaugos priemonių ir kt. viešuosius pirkimus ir užsakymus, centralizuotus pirkimus ir kt.).

6. Ambulatorijos veiklos funkcijos, sritys, kuriose galimas korupcijos pasireiškimas:

6.1. registratūros vykdomas pacientų išankstinis registravimas ir priėmimas pas gydytoją;

6.2. nemokamų ir mokamų gydymo ir slaugos paslaugų teikimas Ambulatorijoje, specialistų konsultavimas, GKK veikla;

6.3. pacientų teisių ir galimybių užtikrinimas;

6.4. medicininės paskirties aparatūros, vaistų, slaugos priemonių, paslaugų viešas pirkimas ar užsakymas.

**III. GALIMOS KORUPCIJOS PASEKMĖS**

7. Nevykdant veiksmingos ir kryptingos korupcijos prevencijos politikos, korupcijos reiškiniai gali pažeisti visuomeninius santykius Ambulatorijoje, dėl ko gali:

7.1. sumažėti Ambulatorijos veiklos veiksmingumas, pablogėti teikiamų paslaugų kokybė bei prieinamumas;

7.2. atsirasti socialinė įtampa, sumažėti pacientų bei visuomenės pasitikėjimas Ambulatorija ;

7.3. pablogėti viešojo administravimo kokybė, atsirasti neoficiali sprendimų priėmimo sistema.

**IV. KORUPCIJOS PREVENCIJOS BENDRIEJI TIKSLAI IR UŽDAVINIAI**

8. Korupcijos prevencija Ambulatorijoje – tai galimos korupcijos priežasčių, sąlygų atskleidimas ir šalinimas, įgyvendinant korupcijos prevencijos programos vykdymo priemonių planą, taip pat poveikis Ambulatorijos darbuotojams, siekiant juos atgrasinti nuo galimos korupcinio pobūdžio nusikalstamos veikos.

9. Korupcijos prevencijos Ambulatorijoje tikslas – kryptingas ir pastovus korupcijos prevencijos politikos vykdymas, skaidresnės, veiksmingesnės ir viešesnės Ambulatorijos darbuotojų veiklos užtikrinimas:

9.1. korupcijos prielaidų išaiškinimas ir šalinimas, nes programa pagrįsta korupcijos prevencijos principais, bendradarbiavimu su visuomene, jos švietimu ir parama bei teisės pažeidimų tyrimu;

9.2. veiksmingos korupcijos prevencijos siekimas ir bendros antikorupcinės kultūros Ambulatorijoje ugdymas;

9.3. neišvengiamos atsakomybės už neteisėtus veiksmus principo įgyvendinimas;

9.4. programoje numatytas priemones sieti su socialinių problemų sprendimu ir visuomenės apsauga nuo atsirandančių korupcijos prielaidų Ambulatorijoje, ginti visuotinai pripažįstamas žmogaus kaip paciento teises ir laisves, Ambulatorijos darbuotojų teises ir laisves bei nepažeisti nekaltumo prezumpcijos.

10. Svarbiausi korupcijos prevencijos programos Ambulatorijoje uždaviniai:

10.1. nuosekliai įgyvendinti įstatymo viršenybės principą, nustatant aiškias sprendimų  priėmimo procedūras, pašalinant procedūrų bei tvarkų spragas, dėl kurių gali atsirasti sąlygos korupcijai;

10.2. nustatyti ir šalinti korupcijos prielaidas;

10.3. sudaryti sąlygas Ambulatorijoje mokėti terminuotus priedus medicinos personalui, atsižvelgiant į finansines galimybes;

10.4. užtikrinti teikiamų sveikatos priežiūros paslaugų prieinamumą;

10.5. analizuoti iš fizinių ir juridinių asmenų gaunamus skundus (prašymus, pareiškimus) dėl korupcijos Ambulatorijoje;

10.6. nustačius korupcijos prielaidas, imtis priemonių joms šalinti;

10.7. rinkti informaciją apie išaiškintus korupcijos atvejus Ambulatorijoje, juos analizuoti ir, suderinus su Ambulatorijos vyriausiąja gydytoja, paviešinti kitiems Ambulatorijos darbuotojams;

10.8. didinti Ambulatorijos darbuotojų atsakomybę ir atskaitomybę. Sudaryti sąlygas darbuotojams tobulintis ar savarankiškai kelti kvalifikaciją;

10.9. viešųjų pirkimų srityje išvengti darbuotojų piktnaudžiavimo, vykdant viešuosius pirkimus, tinkamai parengti tiekėjams perkamų prekių, paslaugų ar darbų technikines specifikacijas, nepažeidžiant tiekėjų lygiateisiškumo, derinti kiekybinį ir kokybinį pasiūlymo vertinimą. VPK pirmininkas ir komisijos nariai už savo veiklą atsako LR įstatymų nustatyta tvarka. Komisijos nariai negali priimti sprendimų ar dalyvauti juos priimant, ar vykdyti pavedimų, kurie susiję su jų privačiais interesais;

10.10. GKK darbe užtikrinti antikorupcinės programos nuostatų laikymąsi;

10.11. užtikrinti korupcijos prevencijos priemonių taikymą ir tinkamą šios programos priemonių įgyvendinimo administravimą bei kontrolę.

10.12. skatinti darbuotojus pranešti apie galimas korupcijos apraiškas Ambulatorijoje ir užtikrinti, kad jie bus apsaugoti nuo persekiojimo dėl geranoriško pranešimo apie pažeidimus;

10.13. didinti antikorupcinio švietimo sklaidą;

**V. VERTINIMO KRITERIJAI**

11. Korupcija – integralus socialinis reiškinys, taigi tam tikras kovos su ja rezultatyvumas nustatomas vadovaujantis kiekybės ir kokybės rodikliais:

11.1. korupcijos prevencijos (įvykdytų ir neįvykdytų Programos įgyvendinimo priemonių skaičiumi; priemonių įgyvendinimo nustatytais terminais);

11.2. teisės pažeidimų tyrimo (ištirtų pažeidimų skaičiumi, pranešimų, skundų apie pažeidimus skaičiumi);

11.3. visuomenės švietimo ir paramos straipsnių spaudos leidiniuose, pranešimų konferencijose, seminaruose, darbo posėdžiuose skaičiumi;

11.4. šios veiklos rodikliu laikoma didesnė visuomenės parama, vykdant antikorupcijos priemones.

**VI. BAIGIAMOSIOS NUOSTATOS**

12. Korupcinė situacija vertinama ir korupcijos prevencijos programos nuostatos bei jos vykdymo priemonių planas peržiūrimas kas dveji metai.

13. Korupcijos prevencijos programa, jeigu yra poreikis, gali būti papildoma ir koreguojama dažniau.